2 Mpidina, kisalu ya kuganga zulu, ntoto, mpi bima yonso ya kele na kati na yo* manaka.+2 Mpi na kilumbu ya nsambwadi, Nzambi manisaka kisalu yina yandi vandaka kusala, mpi yandi yantikaka kupema na kilumbu ya nsambwadi na bisalu yonso yina yandi vandaka kusala.+3 Ebuna Nzambi sakumunaka kilumbu ya nsambwadi mpi tubaka nde yo kele ya santu, sambu na kilumbu yina Nzambi ke pema na kisalu yonso yina yandi gangaka, kisalu yonso yina yandi kanaka kusala.4 Yai disolo ya zulu ti ntoto na ntangu yina Nzambi gangaka yo, na kilumbu yina Yehowa* Nzambi salaka ntoto mpi zulu.+5 Ata nti mosi ve ya kilanga vandaka na ntoto mpi ata dititi mosi ve ya kilanga yantikaka kumena, sambu Yehowa Nzambi nokisaka ntete ve mvula na ntoto mpi muntu mosi ve vandaka sambu na kubundula ntoto.6 Kansi lubungi vandaka kubasika na ntoto, mpi yo vandaka kulosa masa na ntoto ya mvimba.7 Mpi Yehowa Nzambi gangaka muntu na mfututu+ ya ntoto mpi yandi fulaka mpema ya luzingu+ na mbombo na yandi, ebuna muntu kumaka muntu* ya ke zinga.+8 Diaka, Yehowa Nzambi kunaka kilanga na Edeni,+ na ndambu ya esti; mpi kuna yandi tulaka muntu yina yandi gangaka.+9 Ebuna Yehowa Nzambi kunaka na ntoto konso nti yina vandaka kitoko na kutala mpi mbote na kudia; yandi kunaka mpi nti ya luzingu+ na kati-kati ya kilanga mpi nti ya kuzaba mambu ya mbote ti ya mbi.+10 Kuvandaka ti nzadi mosi yina vandaka kuluta na kati ya Edeni sambu na kulosa masa na kilanga, mpi kuna yo kabwanaka na banzadi iya.*11 Zina ya nzadi ya ntete kele Pishoni; yo kele nzadi yina ke ziungaka insi ya mvimba ya Avila, kisika wolo kele.12 Wolo ya insi yina kele ya mbote. Deliumi* ti ditadi ya oniksi kele mpi kuna.13 Zina ya nzadi ya zole kele Gihoni; yo kele nzadi yina ke ziungaka insi ya mvimba ya Kushi.14 Zina ya nzadi ya tatu kele Idekele;*+ yo kele nzadi yina ke kwendaka na esti ya Asiria.+ Mpi nzadi ya iya kele Efrate.+15 Yehowa Nzambi bakaka muntu mpi tulaka yandi na kilanga ya Edeni sambu na kubundula yo mpi kukeba yo.+16 Yehowa Nzambi pesaka mpi muntu nsiku yai: “Nge lenda dia mbuma ya konso nti ya kilanga mutindu nge me zola.+17 Kansi nge fwete dia ve mbuma ya nti ya kuzaba mambu ya mbote ti ya mbi, sambu kilumbu yina nge ta dia yo, nge ta fwa kibeni.”+18 Ebuna Yehowa Nzambi tubaka nde: “Yo kele mbote ve nde muntu kulanda kuvanda yandi mosi. Mono ke sadila yandi nsadisi, yina me fwanana na yandi.”+19 Ntangu yai, Yehowa Nzambi bakaka ntoto mpi salaka bambisi ya mfinda mpi bigangwa ya ke pumbukaka, ebuna yandi yantikaka kunata yo na muntu sambu na kutala mutindu muntu ta binga yo; ebuna mutindu muntu vandaka kubinga konso kigangwa* ya ke zingaka, yo yina kumaka zina na yo.+20 Ebuna muntu pesaka bazina na bambisi yonso ya bwala, na bigangwa ya zulu ya ke pumbukaka, mpi na konso mbisi ya mfinda, kansi muntu vandaka ve ti nsadisi yina me fwanana ti yandi.21 Yo yina Yehowa Nzambi bwisaka muntu na mpongi ya ngolo, mpi ntangu muntu vandaka ya kulala, yandi bakaka mukwa mosi ya mpanzi na yandi mpi fikaka nsuni na kisika na yo.22 Ebuna Yehowa Nzambi gangaka nkento na mpanzi yina yandi bakaka na muntu, mpi yandi nataka nkento yina na muntu.+23 Ebuna muntu tubaka nde:“Yai mukwa ya mikwa na monoMpi nsuni ya nsuni na mono.Bo ta bingaka yandi Nkento,Sambu yandi me katuka+ na bakala.”+24 Yo yina bakala ta bikisa tata na yandi ti mama na yandi mpi yandi ta kangama* ti nkento na yandi, ebuna bo ta kuma nsuni mosi.+25 Bo zole, bakala ti nkento na yandi, bo vandaka kaka kinkonga;+ kansi bo vandaka kuwa nsoni ve.
kon_Latn